  Анжелика Тихонова корреспондент 7-тӥ куарусёнлы Удмуртиын эшшо 52 адямилэсь выль коронавирус инфекцизэ шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 35 улӥсьёслэн, Дэри ёросын вить улӥсьёслэн, Ува, Сюмси ёросъёсын быдэн кык улӥсьёслэн, Алнаш но Сьӧлта ёросъёсын быдэн кык улӥсьёслэн но Можга но Вавож ёросъёсын быдэн одӥг улӥсьёслэн зэмаз. Туннэ нуналлы Удмуртиын выль коронавирус инфекциен черлан 3 сюрс 543 учыр лабораториосын пусъемын. 2 сюрс 799 адями йӧназ, 71 мурт кулӥз. Та дыре 30-эзлэн черламъёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  